# Geoffrey Rush

| Geoffrey Rush |
| --- |
| Rush na Toronto Film Festivalu 2008. |
| Biografske informacije |
| Rođenje | Geoffrey Roy Rush 6. jula 1951.  (1951-07-06)  Toowoomba, Queensland, Australija |
| Supružnik | Jane Menelaus (1988.-) |

**Geoffrey Roy Rush** (Toowoomba, 6. travnja 1951.), australski filmski glumac.

## Biografija

### Rani život

Rush je rođen u Toowoombi, Queensland, Australija, kao sin Merle, službenice u robnoj kući, i Roya Badena Rusha, računovođe u australskom Kraljevskom zrakoplovstvu. Roditelju su mu se razveli kad mu je bilo pet godina, a majka ga je poslije toga odvela da živi s njenim roditeljima u predgrađu. Prije nego što je započeo glumačku karijeru, pohađao je Everton Park State High School. Glumačku karijeru započeo je u kazališnoj družini u Brisbaneu. 1975. je na nekoliko godina otišao u Pariz i studirao mimiku i pantomimu u slavnoj školi mimike Jacquesa Le Coqa, a zatim se vratio u Australiju kako bi nastavio svoju kazališnu karijeru. Stekao je diplomu iz umjetnosti na sveučilištu u Queenslandu. 1979. je četiri mjeseca bio cimer s Melom Gibsonom, dok su nastupali zajedno u produkciji *U očekivanju Godota*.

### Kazališna karijera

Rush je nastupao u australskim kazalištima kao što su Company B, Queensland Theatre Company i Brisbane Arts Theatre, kao i u mnogim drugim. Radio je i kao kazališni redatelj.

1987. se pojavio u Shakespearovu komadu kao što je *Zimska priča* sa South Australia Theatre Company.

U rujnu 1998. je igrao naslovnu ulogu u drami Pierrea Beaumarchaisa *Figarov brak* za Queensland Theatre Company.

2007. se pojavio kao kralj Berenger u produkciji Ionescova komada *Kralj umire* u Malthouse Theatreu u Melbourneu i u Company B u Sydneyu.

### Filmska karijera

Rushov filmski debi bio je australski film *Hoodwink* iz 1981. Sljedeće godine se pojavio u filmu *Starstruck* Gillian Armstrong. 1996. je nastupio u filmu *Sjaj*, za koji je osvojio Oscar za najboljeg glavnog glumca, čime je postao prvi australski glumac koji je osvojio Oscara poslije Petera Fincha. Od tada mu se karijera vinula u neslućene visine.

1998. se pojavio u tri velika filma: *Jadnici*, u kojem je glumio inspektora Javerta; *Elizabeta*, u kojem je igrao sir Francisa Walsinghama; i u *Zaljubljenom Shakespeareu*, u ulozi Philipa Henslowea, menadžera glumačke družine koji pokušava ostati miran u sveopćem kaosu (nominiran je za Oscar za najboljeg sporednog glumca). 1999. se odmaknuo od uobičajenih dramskih uloga i uzeo ulogu u hororu *Kuća straha* Stevena Pricea. 2000. je nominiran za ulogu Markiza de Sadea u *Otrovnom peru Markiza de Sadea*.

Rushova filmska karijera nastavila se ubrzanim ritmom, s devet filmova od 2001. do kraja 2003. Nastupio je u filmu *Pirati s Kariba: Prokletstvo Crnog bisera*, kao kapetan Hector Barbossa, kao i u njegovim nastavcima, *Pirati s Kariba: Mrtvačeva škrinja* i *Pirati s Kariba: Na kraju svijeta*.

U televizijskom filmu *Život i smrt Petera Sellersa* je igrao glumca Petera Sellersa. Za tu ulogu je osvojio Emmy za najboljeg glumca u miniseriji ili filmu. 2005. se pojavio u *Münchenu* Stevena Spielberga kao Ephraim, hladni časnik Mossada.

### Privatni život

Rush živi u Camberwellu, predgrađu Melbournea, Victoria, Australija. Postao je aktivan u pokretu za očuvanje baštine i arhitekture.

Od 1988. je oženjen s glumicom Jane Menelaus, s kojom ima kćer Angelicu (r. 1992.) i sina Jamesa (r. 1995.).

## Filmografija

| Godina
 | Film
 | Uloga
 | Bilješke
 |
| --- | --- | --- | --- |
| 1981.
 | *Hoodwink* | Detektiv 1
 |  |
| *Menotti* |  | TV serija
 |
| 1982.
 | *Starstruck* | Menadžer
 |  |
| 1987.
 | *Na tri kralja* | Sir Andrew Aguecheek
 |  |
| 1995.
 | *Dad and Dave: On Our Selection* | Dave Rudd
 |  |
| 1996.
 | *Zovi me Sal* | Wal
 |  |
| *Sjaj* | David Helfgott (odrasli)
 | Oscar za najboljeg glavnog glumca BAFTA za najboljeg glavnog glumca Zlatni globus za najboljeg glumca u drami Nagrada Australskog filmskog instituta za najboljeg glavnog glumca
 |
| *Mercury* | Bill Wyatt
 | TV serija
 |
| *Djeca revolucije* | Zachary Welch
 |  |
| 1997.
 | *"Frontier"* | David Collins
 | TV miniserija
 |
| *Oscar i Lucinda* | Pripovjedač
 | glas
 |
| 1998.
 | *Malo duše* | Godfrey Usher
 | Nominiran - Nagrada Australskog filmskog instituta za najboljeg sporednog glumca
 |
| *Jadnici* | Inspektor Javert
 |  |
| *Elizabeta* | Sir Francis Walsingham
 | BAFTA za najboljeg sporednog glumca
 |
| *Zaljubljeni Shakespeare* | Philip Henslowe
 | Nominiran - Oscar za najboljeg sporednog glumca Nominiran - BAFTA za najboljeg sporednog glumca Nominiran - Zlatni globus za najboljeg sporednog glumca
 |
| 1999.
 | *Tajanstveni junaci* | Casanova Frankenstein
 |  |
| *Kuća straha* | Stephen H. Price
 |  |
| 2000.
 | *Otrovno pero Markiza de Sadea* | Markiz de Sade
 | Nominiran - Oscar za najboljeg glavnog glumca Nominiran - BAFTA za najboljeg glavnog glumca Nominiran - Zlatni globus za najboljeg glumca u drami
 |
| *Čarobni puding* | Bunyip Bluegum
 | glas
 |
| 2001.
 | *Krojač Paname* | Harold 'Harry' Pendel
 |  |
| *Lantana* | John Knox
 |  |
| 2002.
 | *Frida* | Lav Trocki
 |  |
| *Divlje sestre* | Harry Plummer
 |  |
| 2003.
 | *Srce pobjednika* | Harold Fingleton
 | Nominiran - Nagrada Australskog filmskog instituta za najboljeg glavnog glumca
 |
| *Kellyjeva banda* | Francis Hare
 |  |
| *U potrazi za Nemom* | Nigel
 | glas
 |
| *Pirati s Kariba: Prokletstvo Crnog bisera* | Kapetan Hector Barbossa
 |  |
| *Razvedi me, zavedi me* | Donovan Donaly
 |  |
| *Harvie Krumpet* | Pripovjedač
 | glas
 |
|  | Nagrada Australskog filmskog instituta za životno djelo
 |
| 2004.
 | *Život i smrt Petera Sellersa* | Peter Sellers
 | Zlatni globus za najboljeg glumca u miniseriji ili televizijskom filmu Emmy za najboljeg glumca u miniseriji ili filmu
 |
| 2005.
 | *München* | Ephraim
 |  |
| 2006.
 | *Candy* | Casper
 | Nominiran - Nagrada Australskog filmskog instituta za najboljeg sporednog glumca
 |
| *Pirati s Kariba: Mrtvačeva škrinja* | Kapetan Hector Barbossa
 | nepotpisani cameo nastup
 |
| 2007.
 | *Pirati s Kariba: Na kraju svijeta* | Kapetan Hector Barbossa
 |  |
| *Zlatne godine kraljice Elizabete* | Sir Francis Walsingham
 |  |
| 2008.
 | *$9.99* | Anđeo
 | (glas)
 |
| 2009.
 | *The Warrior's Way* | Ron
 |
| 2011.
 | *Pirati s Kariba: Nepoznate plime* | Kapetan Hector Barbossa
 |

## Vanjske veze

* Geoffrey Rush na sajtu IMDb
* Geoffrey Rush Arhivirano 2010-03-24 na Wayback Machine-u na Australian Film Commission
* Nastupi u kazalištu Arhivirano 2011-06-24 na Wayback Machine-u